Паводка ў Тайландзе, правінцыя Лапбуры, кастрычнік 2011 года
**Паводка ў Тайландзе ў 2011 годзе** — стыхійнае бедства (серыя паводак), выкліканае наймацнейшымі за 50 гадоў сезоннымі мусоннымі дажджамі ў ліпені — верасні 2011 года ў паўночных, паўночна-усходніх і цэнтральных правінцыях Тайланда, адкуль вада праз нізіны цэнтральнага Тайланда прыйшла ў Бангкок. Усяго пацярпела 56 з 76 правінцый Тайланда.

21 кастрычніка 2011 года ў Тайландзе ўведзены асобы рэжым па Законе пра стыхійныя бедствы, які прадугледжвае поўную і неабмежаваную ўладу прэм'ер-міністра Тайланда ў сферы барацьбы са стыхійным бедствам і з ліквідацыяй яго наступстваў. 23 кастрычніка 2011 года Бангкок абвешчаны зонай стыхійнага бедства.

Па стане на 27 кастрычніка 2011 года ў рацэ Чаўпхрая ўзровень вады вагаецца на адзнацы 2,4 — 2,5 метраў над узроўнем мора.

Ахвяры і пацярпелыя
-------------------

Па стане на 27 кастрычніка 2011 года загінула 373 чалавека, 2 чалавека лічацца прапаўшымі без весткі, больш 720 тысяч чалавек звярнуліся за медыцынскай дапамогай, 113 тысяч чалавек знаходзяцца ў часавых сховішчах, пацярпелі 9,5 мільёнаў чалавек, сотні тысяч чалавек засталіся без працы ў выніку затаплення тысяч прадпрыемстваў.

Наступствы
----------

У выніку паводкі былі затоплены некалькі індустрыяльных зон, дзе размешчаны заводы па вытворчасці цвёрдых дыскаў, што па меркаванні экспертаў, выкліча дэфіцыт цвёрдых дыскаў на сусветным рынку. Таксама было затоплена некалькі заводаў аўтамабілебудаўнічых карпарацый Toyota, Honda, Mazda і Ford з сутачнай вытворчасцю 6 тысяч аўтамабіляў. Усяго затоплена 14 тысяч прадпрыемстваў і 800 тысяч жылых дамоў

Сур'ёзна пацярпела сельская гаспадарка: было затоплена 1,5 мільёна гектараў сельскагаспадарчых угоддзяў, знішчана 12,5 % рысавых палёў Тайланда.

26 кастрычніка 2011 года быў затоплены другі па велічыні аэрапорт Тайланда Дон Мыанг.

Зноскі
------

1. 1 2 3 4 5  Половина районов Бангкока затоплена **(нявызн.)**.  Вести.ru (27 кастрычніка 2011 года). Праверана 27 кастрычніка 2011.
2. 1 2  Наводнение в Таиланде: начали эвакуировать зэков и редких животных **(нявызн.)**.  Вести.ru (26 кастрычніка 2011 года). Праверана 26 кастрычніка 2011.
3. ↑  Окраины Бангкока оказались под метровым слоем воды из-за разлива реки **(нявызн.)**.  РИА Новости (25 кастрычніка 2011 года). Праверана 26 кастрычніка 2011.
4. ↑  В центральной части Бангкока началось сильное наводнение **(нявызн.)**.  Русская служба новостей (22 кастрычніка 2011 года). Праверана 23 кастрычніка 2011.(недаступная спасылка)
5. ↑  Премьер Таиланда получила чрезвычайные полномочия для борьбы с водой **(нявызн.)**.  РИА Новости (21 кастрычніка 2011 года). Праверана 21 кастрычніка 2011.
6. ↑  Бангкок объявлен зоной стихийного бедствия **(нявызн.)**.  Вести.ru (23 кастрычніка 2011 года). Праверана 24 кастрычніка 2011.
7. ↑  Стихия в Таиланде спровоцирует мировой дефицит жестких дисков **(нявызн.)**.  Вести.ru (23 кастрычніка 2011 года). Праверана 24 кастрычніка 2011.
8. ↑  Один из аэропортов Бангкока полностью ушел под воду **(нявызн.)**.  Вести.ru (26 кастрычніка 2011 года). Праверана 26 кастрычніка 2011.

Спасылкі
--------

* Паводка ў Тайландзе (фотахроніка падзей)(недаступная спасылка)  (руск.)